送裴仲謨
作者：秦觀
朝代：宋

paragraphs: 君才出於德，妙高如匠石。
但見廣厦成，不見斧斤迹。
厚爲諸兄奉，自奉頗云嗇。
三生陽亢宗，薄俗有慚色。
汝南古佳郡，月旦評一易。
爾來似揚州，不辦龍蜥蜴。
短簿髯參軍，喜怒移頃刻。
正平竟獲免，實我文舉力。
念公當乖隔，憂思如紡績。
恥爲兒女仁，到此淚橫臆。
熙朝大烹飪，賢者不家食。
朝爲郡縣吏，暮作臺省客。
矧聞諸法從，久欲薦言責。
去去勿重陳，九萬自此擊。